
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 10 noiembrie 2015               

PL-x  729/2015                     


AVIZ
asupra proiectului de Lege pentru modificarea şi completarea Legii nr.263/2010 privind sistemul unitar de pensii publice
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi completarea Legii nr.263/2010 privind sistemul unitar de pensii publice, trimis cu adresa nr. P.l. x. 729 din 26 octombrie 2015 şi înregistrat cu nr. 4c-11/1330 din 27 octombrie 2015.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în şedinţa din 19 octombrie 2015.
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 10 noiembrie 2015.

Proiectul de lege are ca obiect de reglementare modificarea şi completarea Legii nr.263/2010 privind sistemul unitar de pensii publice, cu modificările și completările ulterioare, preconizându-se reglementarea situațiilor generate de sumele încasate necuvenit de către moștenitori, după data decesului pensionarului, precum și stabilirea modalităților de eliberare a adeverințelor care atestă încadrarea persoanelor în funcție de activitatea desfășurată în grupele I și II de muncă.

 Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.638/17.06.2015. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a proiectului de lege. 
În raport de obiectul şi conţinutul reglementării,  proiectul de lege face parte din categoria legilor organice. 
                                      PREŞEDINTE,                                                SECRETAR,

                               Bogdan Liviu CIUCĂ                             Sorin Constantin STRAGEA
Şef serviciu,Ciprian Bucur
Consilier,Alexandra Muşat

